Diari Oficial de la Generalitat Valenciana


Sumari del DOGV 5848, del 12-09-2008 (2008/10267)

RESOLUCIÓ de 27 d'agost de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions del gasoducte de gas natural denominat Antena a Utiel i les seus instal·lacions auxiliars, al terme municipal d'Utiel, a la província de València. Expedient número JUEXPR/2007/38; CBREDE 2006/49/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5848

Data del DOGV
:   12-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/10807


Data del document
:   27-08-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Utiel
    * administració regional
    * expropiació

RESOLUCIÓ de 27 d'agost de 2008, de la Conselleria d'Infraestructures i Transport, per la qual es convoca l'alçament d'actes prèvies a l'ocupació de les finques afectades per l'execució del projecte d'instal·lacions del gasoducte de gas natural denominat Antena a Utiel i les seus instal·lacions auxiliars, al terme municipal d'Utiel, a la província de València. Expedient número JUEXPR/2007/38; CBREDE 2006/49/46. [2008/10680]
Per Resolució de la Direcció General d'Energia, de 7 de desembre de 2007, s'ha autoritzat, aprovat l'execució i declarat en concret la utilitat pública per a la construcció de les instal·lacions corresponents al gasoducte de gas natural denominat Antena a Utiel, al terme municipal d'Utiel, a la província de València, amb la corresponent informació pública prèvia. Esta declaració d'utilitat pública d'acord amb el que disposa l'article 105 de la Llei 34/1998, de 7 d'octubre, del Sector d'Hidrocarburs, i l'article 101 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, comporta la necessitat d'ocupació dels béns i drets afectats i implica la urgent ocupació d'estos, i se'ls ha d'aplicar el procediment d'urgència que determina l'article 52 de la Llei d'Expropiació Forçosa, de 16 de desembre de 1954.
Per això, el conseller d'Infraestructures i Transport, en compliment del que disposa en el mencionat article 52 de la Llei d'Expropiació Forçosa, ha resolt convocar els titulars dels béns i drets afectats perquè compareguen en l'ajuntament on es troben les finques afectades, segons el calendari que establix l'annex d'esta resolució, com a punt de reunió per a dur a terme l'alçament de les actes prèvies a l'ocupació i, si cal, el de les d'ocupació definitiva, de conformitat amb el procediment que establix l'article abans esmentat.
Tots els interessats, així com les persones que siguen titulars de qualssevol classe de drets i interessos sobre els béns afectats, hauran d'acudir personalment o representats per una persona degudament autoritzada i hauran d'aportar els documents que acrediten la seua titularitat i l'últim rebut de la contribució. Poden anar acompanyats dels seus perits i d'un notari, si ho estimen oportú, amb despeses a càrrec seu.
L'alçament d'actes es durà a terme el pròxim dia 20 d'octubre de 2008, a partir de les 11.00 hores a l'Ajuntament d'Utiel.
L'orde d'alçament d'actes es comunicarà a cada interessat per mitjà de l'oportuna cèdula de citació i la relació de titulars convocats s'exposarà en el tauler d'edictes de l'ajuntament indicat i al final d'este anunci.
Cal comunicar que esta publicació es realitza, també, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, de 13 de gener, de notificació de la present resolució als titulars desconeguts, amb domicili ignorat o a aquells als quals, intentada la notificació, no s'haguera pogut realitzar.
En l'expedient d'expropiació, Gas Natural Cegas, SA, assumirà la condició de beneficiària.
València, 27 d'agost de 2008.- El conseller d'Infraestructures i Transport: Mario Flores Lanuza.